Diktis Krećanin
<s>Diktis Krećanin, odnosno Krićanin, ili Diktis s Krete, odnosno Diktis sa Krita (grč.</s><s>Δίκτυς ὁ Κρής), rođen u Knososu, bio je legendarni pratilac Idomeneja tijekom Trojanskog rata i navodni autor kronike tog rata, u kojoj su iznijeti neki od istih događaja koje je Homer opisao u Ilijadi.</s><s>U poznoj antici događaji opisani u ovoj kronici, namijenjenoj sofisticiranoj aleksandrijskoj publici, počeli su se shvaćati doslovno.</s>

<s>Književna povijest 
U 4. stoljeću nove ere izvjesni Kvint Septimije objavio je djelo Dnevnik trojanskog rata Diktisa Krećanina (Dictys Cretensis Ephemeris belli Trojani) u šest knjiga, za koje se tvrdilo da predstavlja latinski prijevod grčkog izvornika.</s><s>Glavni je značaj ovog djela u tome što je ono, skupa s djelom O propasti Troje (De excidio Trojae) Daresa Frižanina, predstavljalo glavni izvor iz kojega su se homerske legende prenosile u srednjovijekovnu književnost.</s>

<s>Moderni se filolozi nisu slagali oko toga postoji li doista bilo koji grčki izvornik, ali je sva sumnja u to uklonjena otkrićem fragmenta na grčkom među papirusima iz Tebtunisa koje su pronašli Bernard Grenfell i Arthur Hunt 1899–1900.</s><s>Otkrilo se da je latinski tekst bio blizak prijevod grčkoga teksta na papirusu.</s><s>Drugo iznenađenje bilo je otkriće rukopisa Diktisove kronike u knjižnici Conte Aurelio Guglielmo Balleani u Jesi.</s><s>Taj je rukopis velikim dijelom nastao u 9. stoljeću, a opisao ga je i uredio C. Annibaldi 1907. godine.</s><s>Pretpostavlja se da je grčki izvornik nastao u 2. ili 3. stoljeću nove ere.</s>

<s>Reference</s>

<s>Literatura</s>

<s>Vanjske veze 
Dictys cretensis ephemeridos belli troiani, Ferdinand Meister (ed.), Lipsiae in aedibus B. G. Teubner, 1872.</s><s>R. M. Frazer, The Trojan War.</s><s>The Chronicles of Dictys of Crete and Dares the Phrygian, Indiana University Press, 1966.</s><s>Papyrus Oxyrhyncus, XXXI, 2539  (sačuvani fragment na grčkom jeziku).</s><s>Papyrus Tebtunis, II, 68  (sačuvani fragment na grčkom jeziku).</s>

<s>Latinska književnost
Grčka književnost
Kasna antika</s>

